Pa reducir a posibilidad que amanexesen usurpadors locals a la cadiera imperial, pa facilitar una recaudación d'impuestos y de provisiones más eficient y pa aduyar a fer complir a lei, Dioclecián dobló o numero de provincias dende cincuenta dica quasi cien. As provincias, d'igual traza, quedoron agrupatas en dotze diocesis, cadaguna d'ixas gobernata por un oficial dito o vicarius, que respondeba debant o prefecto d'o pretorio. Beluna d'as divisions provincials habió de ser dividita, y fuoron modificatas u bien a principios de 293 u bien a principios d'o sieglo IV.